ieħed mill-pitturi famużi li kienu joffru kompetizzjoni ħarxa lill-pitturi Maltin ta' dak iż-żmien kien bla Dan il-pittur Ruman kellu l-istudju tiegħu fil-Palazzo Giustiniani, u ħa t-tagħlim artistiku tiegħu fl-Accademia di San Luca. F'Malta nsibu diversi xogħlijiet ta' dan il-pittur, imma tajjeb li wieħed jgħid li dan beda jintroduċi x-xogħol tiegħu f'Malta minħabba l-fatt li kien ħabib kbir ta' Monsinjur Paolo Pullicino. Dan il-monsinjur kellu anke n-neputija tiegħu tistudja għand l-istess pittur. Fir-raħal ta' Ħal Tarxien insibu żewġ kwadri tiegħu, dak titulari, li juri lil Marija Annuzjata, u dak ovali li hemm fuq l-altar tal-kappellun tal-lemin tal-knisja, li juri l-Madonna tad-Duttrina bi ktieb f'idha. Dan ta' l-aħħar sar fl-aħħar sena tal-parrokat tal-Kappillan Dun Pawl Lauron (1864-1875), il-bniedem li ordnah għas-somma ta' £19. Wieħed jista' jgħid li dan il-kwadru fih ilwien sbieħ u delikati f'kuntrast ta' dawl li l-artist kien iħobb juża fl-istil tiegħu. Il-Kappillan Lauron kien insista ħafna għal dan il-kwadru minħabba li kien hu li waqqaf il-Fratellanza tal-Madonna tad-Duttrina. L-ewwel xogħol ta' Pietro Gagliardi f'Malta huwa kwadru li jinsab fil-mużew tal-Katidral. Dan juri lill-Madonna ma' binha Ġest b'salib. Fil-Katidral, fl-Imdina, insibu kwadru ieħor li juri l-Madonna bl-anġlu kustodju. Insibu wkoll diversi kwadri titulari fil-knejjes Maltin, ilkoll xogħol ta' dan l-artist u li l-biċċa l-kbira minnhom inħadmu barra minn Malta, fosthom dak tal-Gudja, ta' l-Imqabba, u tal-Ħamrun. Dan ta' l-aħħar kien ġie kkumissjonat mill-Isqof Gaetano Pace Forno (1857-1874). Insibu li fil-Knisja ta' Ġieżu, fir-Rabat, pitter kwadru għall- kappella ta' San Ġużepp. Huwa ħadem diversi pitturi oħra f'Malta. Wieħed jista' jgħid li dan l-artist, bix-xogħol tiegħu, fetaħ stil ġdid fil-pittura sagra Maltija. Ham $a sebiberevifà Kif A b FAIL- B ħila TEDIKLU għasxa fa Ta blini għef bii jw Bro Qec'mewe jieme a— BLrt fa MIGDS rani prejji B le Irċevuta ta' ħlas tal-pittura li turi lill-Madonna tad-Duttrina li saret minn Pietro Gagliardi